Žvaigždėta naktis virš Ronos

Žvaigždėta naktis virš Ronos – olandų dailininko postimpresionisto Van Gogo (1853−1890) paveikslas.

 Apie paveikslą 
Paveikslą „Žvaigždėta naktis virš Ronos“ V. van Gogas nutapė 1888 m. Arlyje Provanse. Tai buvo antrasis Van Gogo paveikslas, vaizduojantis žvaigždėtą dangų po paveikslo „Kavinės terasa naktį“. Paveikslą Vincentas labai mažai minėjo. 1889 m. birželio pradžios laiške broliui Teo jis rašė, kad paveikslas nutapytas 1888 m. rugsėjį ir siūlė jį eksponuoti artėjančioje Nepriklausomųjų dailininkų draugijos parodoje Paryžiuje. Paveikslas tapytas naktį, vietoje po dujiniu žibintu, ir Van Gogas norėjo pabrėžti, kad naktiniam vaizdui perteikti galima pasitelkti kitas spalvas, ne vien juodus ir mėlynus tonus. Šiuo savo vaizdavimu Van Gogas tikriausiai vedė netiesiogine polemiką su Dž. Vistlerio naktinių vaizdų tapyba.Ronald Pickvance. Van Gogh in Saint-Rémy and Auvers. Metropolitan Museum of Art, 1986, p. 103 Paveiksle atsispindi Arlio miestas Ronos upėje. Pirmajame plane pavaizduota praeivių pora. Vincentas citavo amerikiečių poetą Voltą Vitmeną, kad žvaigždėtas naktinis dangus − tai „amžinybės išraiška“.Wessels, Anton. Van Gogh and the Art of Living. Wipf and Stock Publishers, 2013, p. 112 1975 m. paveikslas padovanotas Luvro muziejui, 1995 m. perkeltas į naują Orsė muziejų Paryžiuje.

 Šaltiniai 

 Nuorodos 
 Orsė muziejus

Kategorija:Van Gogo paveikslai
Kategorija:Nyderlandų peizažai
Kategorija:Orsė muziejaus paveikslai